Aïssatou Boiro

**Aïssatou Boiro** (1954 – 2012) be Guinean civil servant wey komot Koundara. Na armed men assassinate am insyd Conakry on 9 November 2012. Four of ein killers receive life sentences insyd 2019. 

## Career
Boiro receive appointment as National Director of de State Treasury of de Republic of Guinea by a decree of President Alpha Condé for de beginning of 2012. Na Aïssatou Boiro play a decisive role for dismantling a network wich dey hold around 13 billion Guinean francs (about 1.5 million euros) insyd May 2012. Na dem arrest chaw of employees for de Ministry of Finance, de State Treasury den de Central Bank.

Na dem describe am as a courageous plus incorruptible woman of integrity wey dey seek to put an end to corruption insyd de higher echelons of de state. Na Boiro receive chaw death threats, buh na she no receive special protection. Na ebe she den just ein driver (plus no guards) as dem kill am.

## Response
"She die because she refuse any compromise between de public interest plus de sordid interests of mafia groups," Na Kerfalla Yansané, Minister of Finance declare.

De assassination of Aïssatou Boiro cause great emotion insyd Guinea plus de head of state go visit her family in person. Na dem declare 13 November 2012 as day of national mourning for ein memory.

Na de assassination sanso arouse international opinion den condemnations from around de world, wey dey include de French ambassador to Guinea, M. Bertrand Cochery, de United States' State Department, de representative of de IMF insyd Guinea den de representative of de European Union insyd Guinea.

Na Human Rights Watch sanso denounce den condemn de assassination. "*The murder of Aïssatou Boiro is more than an individual tragedy... The government should not give in to these acts of intimidation against their anticorruption efforts. This horrible murder should instead demonstrate the necessity of intensifying the conflict against corruption, which has cast a shadow over national development and respect for human rights in Guinea for decades*," Corinne Dufka declare, Human Rights Watch ein senior researcher for West Africa.

Insyd December 2012, na authorities released news of de arrest of two men insyd de murder secof dem get ein mobile phone den memory stick. Insyd 2016, na de U.S. State department note insyd dema 'Country Reports on Human Rights Practices', say dem neither bring suspects to trial. Na dem release one of de suspects after an employee of de court forge de prosecutor ein signature on court documents.

Insyd January 2019 na Ibrahima Kalil Diakité close de case den propose make he pass sentence insyd February on de ten accused. Na six odas wey na dem accused still dey on de run wey vital witnesses fail make dem testify. Insyd February, na dem sentence Mohamed Sankhon = Mohamed Léonais, Elhadj Oumar Barry = El-Oumar, Thierno Boucher, Djibril Diallo = Foula Boy each for life/30 years for charges wey dey include de murder of Boiro, Paul Temple Cole den de attempted murder of Mrs. Cole née Marguérite Seright.

## Ein life matter
Na Aïssatou Boiro marry Ibrahima Boiro, professor of biology at de University of Conakry den director of de Centre of Study and Research on the Environment (CERE) den Presido of de Guinea National Committee for Bioethics. By a Presidential decree of 26 November 2012, na dem appoint Professor Ibrahima Boiro Minister of the Environment for Lakes and Forests. Na de couple get four kiddies.

## References